CELEX: 62014TN0688
Language: sk
Date: 2014-09-19 00:00:00
Title: Vec T-688/14: Žaloba podaná 19. septembra 2014 – Airport Handling/Komisia

3.11.2014   
            
            
               SK
            
            
               Úradný vestník Európskej únie
            
            
               C 388/26
            
         Žaloba podaná 19. septembra 2014 – Airport Handling/Komisia
   (Vec T-688/14)
   2014/C 388/32
   Jazyk konania: taliančina
   
      Účastníci konania
   
   
      Žalobkyňa: Airport Handling SpA (Somma Lombardo, Taliansko) (v zastúpení: R. Cafari Panico a F. Scarpellini, avvocati)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               v plnom rozsahu zrušil rozhodnutie C(2014) 4537 final z 9. júla 2014, ktorým Komisia začala konanie vo veci formálneho zisťovania vo veci SA.21420 (2014/NN) týkajúcej sa založenia spoločnosti Airport Handling S.p.A.,
            
         
               —
            
            
               subsidiárne za predpokladu, že by Všeobecný súd napriek všetkým očakávaniam dospel k záveru, že musí prijať len niektoré dôvody uvedené v tejto žalobe, čiastočne zrušil vyššie uvedené rozhodnutie,
            
         
               —
            
            
               v každom prípade zaviazal Komisiu na náhradu trov tohto konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na porušení a nesprávnom uplatnení článkov 107 ods. 1 a 108 ods. 2 ZFEÚ:
               
                           —
                        
                        
                           žalobkyňa tvrdí, že rozhodnutie má vady, ktoré spočívajú v tom, že Komisia sa na základe údajnej existencie vzťahu hospodárskej kontinuity medzi dvoma dotknutými spoločnosťami nesprávne domnievala, že Airport Handling S.p.A. je právnym nástupcom SEA Handling, a tiež v tom, že na základe tohto nesprávneho predpokladu prijala rozhodnutie o začatí konania vo veci formálneho zisťovania.
                        
                     
         
               2.
            
            
               Druhý žalobný dôvod založený na porušení a nesprávnom uplatnení článkov 107 ods. 1 a 108 ods. 2 ZFEÚ:
               
                           —
                        
                        
                           žalobkyňa v tomto ohľade tvrdí, že rozhodnutie je nesprávne vzhľadom na to, že Komisia sa domnievala, že kapitalizácia Airport Handling S.p.A. mohla predstavovať štátnu pomoc nezlučiteľnú s trhom a že na základe tohto nesprávneho predpokladu začala konanie vo veci formálneho zisťovania.
                        
                     
         
               3.
            
            
               Tretí žalobný dôvod založený na porušení zásady riadnej správy vecí verejných:
               
                           —
                        
                        
                           žalobkyňa v tomto ohľade tvrdí, že Komisia tým, že prijala napadnuté rozhodnutie, nerešpektovala požiadavku nestranného a obozretného preskúmania informácií, ktorými disponovala, ani požiadavku zváženia dotknutých záujmov.